Ühendriikide rahvaarv oli 2010. aasta alguses 308 miljonit. Indiaanlasi elab seal ligikaudu 2,79 miljonit, mis moodustab 0,91 protsenti rahvastikust. Koos segaverelistega, kelle vanematest või vanavanematest vähemalt üks on indiaanlane, on neid 3,9 miljonit  ehk 1,27 protsenti rahvastikust. Ühendriikide indiaanirahvastik on viimastel kümnenditel kasvanud märkimisväärselt kiiremini kui kogurahvastik: viiekümne aastaga 4,62 korda kogurahvastiku 1,72kordse kasvu vastu.